stanford-oval/wikipedia huggingface dataset:
Joaquim Dos Santos

Joaquim Dos Santos vuonna 2012.
Joaquim Dos Santos on yhdysvaltalainen Annie-palkittu animaatio-ohjaaja ja animaattori, joka tunnetaan ohjauksistaan Justice League Unlimitedin ja Avatarin parissa.
Ura

Dos Santos pääsi animaation pariin Michael Changin kautta ja myöhemmin nousi ohjaamisen pariin työskennellessään Justice Leaguen parissa storyboardien tekijänä. Hän ohjasi spin-offsarjan Justice League Unlimitedin puoliksi yhdessä Dan Riban kanssa, jonka aikana hän tuli tunnetuksi näyttävien toimintakohtien myötä. Sarjan päätyttyä Dos Santos pääsi työskentelemään Avatarin pariin toistamiseen Changin ja erään toisen henkilön kautta, joka työskenteli toisessa Nickelodeonin animaatiosarjassa Timmy ja haltijakummit. Aluksi Dos Santosille tarjottiin erään kokeen myötä storyboardaajan roolia, jonka hän otti vastaan. Sittemmin hän nousi sarjan kolmannen totantokauden aikana sarjan ohjaajaksi. Siirron myötä Dos Santos palkittiin parhaasta ohjauksesta vuoden 2009 Annie-gaalassa Avatarin jaksosta "Sozinin komeetta, osa 3: Kohti tuhoa". Vuonna 2009 hän otti vastuun alun perin internetissä ja sittemmin Adult Swimilla esitetyn G.I. Joe: Resolute -lyhytsarjan ohjaamisesta.
Yksityiselämä

Dos Santos on naimisissa ja harrastaa vapaa-ajallaan brasilialaista jujutsua.
Filmografia > Elokuvat

The Invincible Iron Man (2007)
Oikeuden Puolustajat: Uusi rintama (2008)
DC Showcase: The Spectre (2010)
DC Showcase: Jonah Hex (2010)
DC Showcase: Green Arrow (2010)
Superman/Shazam! – Return of Black Adam (2010)
Green Lantern: Emerald Knights (2011)
Filmografia > Televisiosarjat

He-Man (2002)
Justice League (2003–2004)
Justice League Unlimited (2004–2006)
Avatar (2008)
G.I. Joe: Resolute (2009)
Aiheesta muualla

Joaquim Dos Santos Internet Movie Databasessa. (englanniksi)
Pro Amateur

| Pro Amateur Mukamas Elektro |
| --- | --- | --- |

Studioalbumin tiedot
 Julkaistu: 21. lokakuuta 2009
 Formaatti: CD
 Tuottaja(t): Frank Einstein
 Tyylilaji: gangsta rap, elektro
 Levy-yhtiö: ILS
Huge L:n muut julkaisut
| Egotaide 2009 | Pro Amateur 2009 | Turhaan arkeutunut 2009 |
Pro Amateur on rap-artisti Huge L:n Mukamas Elektro -nimellä julkaisema albumi. Se julkaistiin 21. lokakuuta 2009 eli samana päivänä, kuin Huge L:n Egotaide -albumi.
Kappaleet

Intro(pro)duction – 1.38
Vibes – 4.27
9 Millimeter – 3.51
Here – 4.09
Get Ready – 4.26
Ohno – 3.24
Fin – 3.13
Rap Music – 3.37
Big Gun – 4.07
Blunted – 4.02
Reefer Madness – 4.20
Jimmy Rampage – 4.40
While You're Sleeping – 6.24
The Beginning of the End – 3.34
Arvostelut

Desibeli.net:
Noise.fi:
Rakenne (musiikki)

Rakenteella musiikissa tarkoitetaan  musiikkiteoksen tai sen osan musiikillisten elementtien järjestystä ja koostumusta. Musiikillisistä elementeistä tavallisin, melodia, rakentuu sävelistä ja rytmeistä. Tavallisesti musiikillinen teos koostuu yhdestä tai useammasta lähtökohtana toimivasta rakenneosasta, ja niistä muokatuista uusista rakenneosasista, eli variaatioista. Kappaleen lähtökohtana toimiva musiikin rakenneosa on nimeltään teema.
Populaarimusiikissa tärkeitä rakenteita ovat säkeet, kertosäkeet sekä eri soitinten soolot.
Musiikki koostuu äänestä eli sävelistä. Ääni koostuu voimasta, korkeudesta, kestosta sekä soinnista. Voimaan kuuluu dynamiikka eli äänenvoimakkuus, korkeuteen taas harmonia (eri sointujen yhteisäänes) ja melodia, johon liittyy myös rytmin ohella kesto. Sointi koostuu sointiväristä eli "soundista". Kaikki edelliset johtavat musiikin muotoon eli rakenteeseen: säkeistöt, kertosäkeet sekä niiden järjestys (intro, coda...).
Päävirta

Päävirta  on virtavedessä se kohta uomassa, jossa virtaa suurin osa sen vedestä. Sen virtaus on lähes uoman suuntaista laminaarista virtausta, jota kutsutaan myös primäärivirtaukseksi (engl. primary flow).
Nopean virtauksen keskus

Veden virtausnopeus on pienintä rannoilla ja pohjan läheisyydessä, joka johtuu veden ja pohjan välisestä kitkavaikutuksesta ja veden viskositeetistä. Veden virtausnopeus on tämän vuoksi suurinta yleensä vedenpinnalla ja uoman keskivaiheella, jotka ovat kaukana joen pohjasta ja rannoilta. Suoralla joella tämä nopean virtauksen keskus (engl. high velocity core) sijaitsee keskellä uomaa, mutta sen sijaintiin vaikuttavat monet muutkin seikat.
Mutkittelevassa eli meanderoivassa joessa päävirta hakeutuu yleensä ulkokaarteeseen, jonne muodostuu eroosion vuoksi myös syvänne . Kun vesi saapuu mutkaan, kulkee nopean virran keskus uoman keskivaiheella. Kun vesi on tunkeutunut mutkaan sisälle, ovat poikittaiset sekundäärivirtaukset työntäneet nopean virtauksen keskuksen uoman ulkolaitaan. Vesi saapuu ulos mutkasta niin, että nopean virtauksen keskus on vielä ulkolaidassa, mutta nyt se on lähellä pohjaa. Joen päävirta veden pinnalla kulkee silloin yleensä nopean virtauksen keskuksen yläpuolella.
Suorissa ja esteettömissä uomissa päävirta kulkee yleensä keskellä jokea. Joen pohjassa oleva peruskallio, isot kivet, kivisärkät tai hiekkasärkät voivat siirtää päävirran pois keskeltä. Hiekkapohjaisilla suorilla uomilla päävirta alkaa mutkitella rannasta rantaa pohjaan kohdistamansa eroosiovaikutuksensa ja kasautumisvaikutuksensa vuoksi.
Päävirran reitit

Päävirran reitti muodostuu nopean virtauksen aiheuttaman eroosion takia yleensä siihen kohtaa uomaa, jossa vesi on syvintä. Täällä vesi voi virrata lähes laminaarisesti, jollin veden kohtaamat vastukset ovat pienimpiä. Tätä kohtaa kutsutaan yleensä joen syväväyläksi (saks. talweg, engl. thalweg, ”laakso”+”tie”). Syväväylää voi pitää parhaana reittinä jokiveneilyssä.
Rakenne (sosiologia)

Sosiologiassa rakenteella tarkoitetaan rakenteellisia sosiaalisia järjestelyitä, jotka sekä syntyvät yksilöiden toimista että vaikuttavat niihin. Rakenteen käsite on ollut yleisessä käytössä yhteiskuntatieteissä 1920-luvulta lähtien.
Anthony Giddensin mukaan rakenteet ovat ihmisten ja muiden toimijoiden muistissa sijaitsevia sääntöjä ja resursseja ja näin ne myös uppoutuvat osaksi sosiaalisia järjestelmiä. Toimijat voivat käyttää rakenteita sosiaalisessa toiminnassaan. Tällöin rakenteet voivat ilmetä esimerkiksi tulkintakehyksinä ja normeina. Rakenteet eivät ole toimijoista riippumattomia eivätkä niiden käyttäytymistä määrittäviä, vaan pikemminkin jotain mihin toimijat tukeutuvat ja joita toimijat kokonaisuutena uusintavat.
Puolikarhut

| Puolikarhut |
| --- | --- |

Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Petoeläimet Carnivora
Heimo::  Puolikarhut Procyonidae  Gray, 1825
Suvut
 Bassaricyon  Bassariscus  Koatit Nasua  Nasuella  Potos  Procyon 
Katso myös
   Puolikarhut Wikispeciesissä   Puolikarhut Commonsissa 
Infobox OKNimi-testi OK: 
Puolikarhujen (Procyonidae) heimoon kuuluu 18 lajia, jotka kaikki asuvat Amerikan lauhkeissa ja trooppisissa osissa. Niillä on pitkä ruumis ja ne ovat aktiivisia eläimiä, joiden otaksutaan sivuavan koirien ja karhujen evoluutiolinjaa [lähde? ]. Puolikarhut ovat hyviä kiipeilijöitä ja viettävät suuren osan ajastaan puissa. Koiraat ovat naaraita suurempia, mutta muutoin molemmat sukupuolet ovat samannäköisiä.
Puolikarhuja ovat muun muassa:
Pesukarhu (Procyon lotor)
Olingo (Bassaricyon gabbi)
Punakoati (Nasua nasua)
Kinkaju eli kierteishäntäkarhu (Potos flavus)
Aiheesta muualla

Tietoa puolikarhuista ja karhuista (Arkistoitu – Internet Archive)
ITIS: Procyonidae (englanniksi)
Puuskarintamapyörre

Gustnado Wisconsinissa 4. lokakuuta 2002.
Puuskarintamapyörre eli gustnado on pieni, lyhytkestoinen ukkospilvien yhteydessä esiintyvä tornadoa muistuttava pyörre, joka syntyy eri tavoin kuin varsinainen tornado. Puuskarintamapyörteessä yhdistyy tornadojen ja pölypyörteiden piirteitä. Pyörre näyttää kasvavan maasta asteittain noin sadan metrin korkeuteen.[lähde? ] Yleensä gustnadoja esiintyy ukkospilven etenevällä reunalla ns. puuskarintamassa, missä ilma laskeutuu alas ja tuuli muuttuu voimakkaasti puuskarintamapinnan kohdalla.
Gustnadon synty vaatii voimakkaan laskutuulen, yli 100 km/h.[lähde? ]  Kun ukkospilvestä tuleva syöksyvirtaus törmää maahan, syntyy tornadomaisia pyörteitä. Periaatteessa gustnado syntyy samalla tavoin kuin lehtiä pyörittävät tuulenpyörteet tuulisina päivinä. Nämä pyörteet eivät kuitenkaan ole tornadoja, koska niiden pyörimisliike rajoittuu maan pinnan lähelle eikä niillä ole yhteyttä ukkospilveen.selvennä  Gustnado voi aiheuttaa vaurioita kuin heikko tornado. Gustnado kestää muutamasta sekunnista muutamaan minuuttiin.
Jane Rosenthal

| Jane Rosenthal |
| --- | --- |

Henkilötiedot
Syntynyt: 21. syyskuuta 1956 (ikä 68) Denver, Colorado
Ammatti:  elokuvatuottaja
Lapset:  2
Muut tiedot
Aktiivisena:  1992–
Jane Rosenthal (s. 21. syyskuuta 1956) on amerikanjuutalainen elokuvatuottaja.
Hän on yksi mediayhtiö Tribeca Enterprisesin perustajista ja toimii yhtiön toimitus- sekä puheenjohtajana. Tribeca Enterprisesille kuuluvat Tribeca Productions, Tribecan elokuvajuhlat ja Tribecan elokuvainstituutti. Rosenthal on työskennellyt Robert De Niron kanssa vuodesta 1988 lähtien ja hänen tuotantoonsa kuuluu esimerkiksi komediaelokuvasarja, johon kuuluvat Perhe on painajainen (2000), Painajainen perheessä (2004) ja Pienin painajanen perheessä (2010).
Rosenthal ja De Niro perustivat Tribecan elokuvajuhlat syyskuun 11. päivän terroritekojen jälkeen piristääkseen Manhattanin keskustaa.
Ura

Vuonna 1989, Rosenthal perusti Tribeca Productions -elokuvayhtiön TriBeCa-nimiseen manhattanilaiseen naapurustoon yhdessä näyttelijä Robert De Niron kanssa. Rosenthal ja De Niro tuottivat yhdessä televisiodraamasarja TriBeCan vuonna 1993 ja, vuonna 2002, järjestivät ensimmäiset TriBeCan elokuvajuhlat.[lähde? ]
Rosenthal on yksi Tribecan elokuvainstituutin perustajista sekä sen puheenjohtaja.
Yksityiselämä

Vuonna 1995, Rosenthal meni naimisiin Craig Hatkoffin kanssa. He kasvattivat tyttärensä juutalaisina. Rosenthal ja Hatkoff ilmoittivat avioerostaan vuonna 2014 oltuaan naimisissa 19 vuoden ajan.
Filmografia

Thunderheart (1992) – tuottaja
Suurkaupungin yöt (1992) – tuottaja
TriBeCa (1993) – tuottaja
Jäähyväiset kummisedälle (1993) – tuottaja
9: The Last Resort (1996) (videopeli) – johtava tuottaja
Kultaseni, päiväsi ovat luetut (1996) – tuottaja
Marvinin tyttäret (1996) – tuottaja
Wag the Dog: Häntä heiluttaa koiraa (1997) – tuottaja
The Repair Shop (1998) – johtava tuottaja
Kuningasrotta (1998) (TV) – johtava tuottaja
Terapian tarpeessa (1999) – tuottaja
Kun sattuma kuljettaa (1999/I) – tuottaja
Naapuri kuin painajainen (1999) – tuottaja
Rockyn ja Bullwinklen seikkailut (2000) – tuottaja
Perhe on painajainen (2000) – tuottaja
Holiday Heart (2000) (TV) – johtava tuottaja
Prison Song (2001) – tuottaja
Showtime (2002) – tuottaja
Poika (2002) – tuottaja
Porn 'n Chicken (2002) (TV) – johtava tuottaja
Jatkoterapian tarpeessa (2002) – tuottaja
Tribeca Film Festival Presents (2003) – oma itsensä
House of D (2004) – tuottaja
Stage Beauty (2004) – tuottaja
Meet the Fockers (2004) – tuottaja
Rent (2005) – tuottaja
The Good Shepherd (2006) – tuottaja
Bridge and Tunnel (2006) – tuottaja
The Winter of Frankie Machine (2007) – tuottaja
Sugarland (2007) – tuottaja
First Man (2007) – tuottaja
36 (2007) – tuottaja
What Just Happened (2008) – tuottaja
Public Enemies (2009) – johtava tuottaja
Pienin painajainen perheessä (2010) – tuottaja
The Education of Dee Dee Ricks (2011) – johtava tuottaja
Being Flynn (2012) – johtava tuottaja
NYC 22 (2012) – johtava tuottaja
Inside Out (2013) – johtava tuottaja
Coach (2013) – johtava tuottaja
Nine for IX (2013) – johtava tuottaja
Nine for IX Shorts (2013–2014) – johtava tuottaja
Legendat kehässä (2013) – johtava tuottaja
Acting Disruptive (2013) – johtava tuottaja
7x6x2 (2013) – johtava tuottaja
Remembering the Artist: Robert De Niro, Sr. (2014) – johtava tuottaja
About a Boy (2014) – johtava tuottaja
Ellis (2015) – tuottaja
Mario Cuomo: More Than Words (2015) – johtava tuottaja
For Justice (2015) – johtava tuottaja
All We Had (2016) – tuottaja
The Pirates of Somalia (2017) – johtava tuottaja
The Wizard of Lies (2017) – tuottaja
Bohemian Rhapsody (2018) – johtava tuottaja
Quincy (2018) – johtava tuottaja
The Irishman (2019) – tuottaja
Central Park Five (2019) – johtava tuottaja
Aiheesta muualla

Featuring Jane Rosenthal –  Crain's 100 Most Influential Women in NYC Business
Jane Rosenthal – Internet Movie Databasessa.
Tribeca Film Festival – Virallinen sivusto
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Jane Rosenthal
Käännös suomeksi
Rakennekaava

Kortisonin rakennekaava.
Rakennekaava ilmaisee molekyylin atomien määrän sekä sen, kuinka atomit ovat sitoutuneet toisiinsa.
Monilla yhdisteillä on sama molekyylikaava mutta erilainen rakenne. Toisin kuin kemiallinen kaava tai aineen kemiallinen nimi, rakennekaava esittää tarkasti aineen molekyylirakenteen. Kemiallista reaktiota tai synteesiä kuvataan useasti rakennekaavalla sen visuaalisuuden takia. Yksinkertaisuuden vuoksi rakennekaavaan merkitään usein vain hiiliatomit ja heteroatomit. Tällöin sitä kutsutaan viivakaavaksi.[lähde? ]
Joitakin rakennekaavojen esitystapoja ovat
viivakaava
Fischerin projektio
Haworth-projektio
Lewis-rakenne
Newman-projektio
Píso Livádi

| Píso Livádi Πίσω Λιβάδι |
| --- | --- |
 Píso Livádin satama, taustalla Kéfaloksen kukkula.
 Píso Livádi
 Koordinaatit: 37°2′10″N, 25°15′32″E 
Valtio:  Kreikka
Hajautetun hallinnon alue:  Egea
Alue:  Etelä-Egean saaret
Alueyksikkö:  Páros
Kunta:  Páros
Hallinto:  
 – Asutustyyppi:  kylä
 – Kallikrates-koodi:  6801000605
Väkiluku (2011):  108
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Píso Livádi (kreik. Πίσω Λιβάδι) on Kreikan kylä, joka sijaitsee Pároksen saarella. Se kuuluu hallinnollisesti Pároksen kuntaan, Pároksen alueyksikköön ja Etelä-Egean saarten alueeseen. Kylän väkiluku on 108 (vuonna 2011).
Píso Livádin Pyhän Nikolaoksen (Ágios Nikólaos) kirkko.
Píso Livádin kylä sijaitsee Pároksen itärannikolla noin 17 kilometriä kaakkoon saaren keskuksesta Paroikián kaupungista. Se on osa Márpissan kyläyhdyskuntaa. Kylä on yksi Pároksen satamista ja kesäaikaan sieltä on yhteyksiä lähisaarille, kuten Náxokselle, Íokselle ja Santorínille.
Aiheesta muualla

Kuvia tai muita tiedostoja aiheesta Píso Livádi Wikimedia Commonsissa
Rademacher

Rademacher voi tarkoittaa seuraavia:
Sukunimi

Erich "Ete" Rademacher (1901–1979), saksalainen uimari, vesipalloilija ja vesipallon olympiavoittaja
Hans Rademacher (1892–1969), saksalaissyntyinen yhdysvaltalainen matemaatikko
Joachim Rademacher (1906–1970), saksalainen uimari, vesipalloilija ja vesipallon olympiavoittaja
Johann Gottfried Rademacher (1772–1849), saksalainen lääkäri
Pete Rademacher (1928–2020), yhdysvaltalainen raskaansarjan nyrkkeilijä ja olympiavoittaja
Muuta

Rademacherin lause
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Rademacher”, voi hakea sivunnimihaulla, laajalla sivunnimihaulla tai tekstihaulla.
Joni Mäkelä

| Henkilötiedot |
| --- | --- | --- | --- |
Syntymäaika: 28. syyskuuta 1993 (ikä 31)
Syntymäpaikka: Valkeakoski, Suomi
Pelipaikka: hyökkäävä keskikenttäpelaaja laitahyökkääjä
Pituus: 178 cm
Seura
Seura: KTP
Pelinumero: 7
Junioriseurat
2004–2012: OLS
Seurat
| Vuodet | Seura | O | (M) |
| 2009–2013 | AC Oulu | 54 | (11) |
| 2011 | → FC Santa Claus (laina) | 10 | (1) |
| 2014 | KTP | 27 | (8) |
| 2015–2016 | Haka | 61 | (16) |
| 2017–2018 | KuPS | 43 | (6) |
| 2019 | KPV | 30 | (6) |
| 2020–2021 | Florö SK | 40 | (5) |
| 2022– | KTP | 26 | (9) |
Maajoukkue
| 2008 | Suomi U15 | 5 | (0) |
| 2009 | Suomi U16 | 8 | (0) |
| 2010 | Suomi U17 | 8 | (0) |
| 2011 | Suomi U18 | 13 | (1) |
| 2011 | Suomi U19 | 2 | (0) |
 Seurajoukkueuran tilastot kattavat vain kansalliset sarjat, päivitetty 11. joulukuuta 2022.
Joni Mäkelä (s. 28. syyskuuta 1993 Valkeakoski) on suomalainen jalkapalloilija, joka edustaa Veikkausliigassa pelaavaa FC KTP:tä. Pelipaikaltaan Mäkelä on hyökkäävä keskikenttäpelaaja tai laitahyökkääjä.
Seurajoukkueet

Mäkelän pelaajaura ylimillä sarjatasoilla alkoi kaudella 2009, kun hän nousi OLS:in junioreista AC Oulun Ykkösen joukkueeseen. Mäkelä debytoi AC Oulun paidassa 15-vuotiaana 7. kesäkuuta 2009 Ykkösen ottelussa AC Oulu - Atlantis FC. Mäkelä teki tammikuussa 2010 kolmen vuoden sopimuksen AC Oulun kanssa. Veikkausliigadebyytin hän pelasi 16. toukokuuta 2010 ottelussa AC Oulu - IFK Mariehamn.
Mäkelä on pelannut urallaan vuoteen 2019 mennessä neljä kautta Veikkausliigaa AC Oulun, KuPS:n ja KPV:n riveissä ja pelannut niissä 63 ottelua ja tehnyt kahdeksan maalia.
Maajoukkue

Mäkelä on pelannut yhteensä 36 poikien maaottelua. Mäkelä debytoi maajoukkueessa 26. elokuuta 2008 alle 15-vuotiaiden maajoukkueen ottelussa Ruotsia vastaan.lähde tarkemmin?
Aiheesta muualla

Joni Mäkelä AC Oulun sivuilla[vanhentunut linkki]
Joni Mäkelä Sinitähtien sivuilla
Quick time event

Mallikuva quick time eventistä. Pelaajan on painettava ruudulla näkyvän vihjeen mukaisesti ohjaimen X-painiketta, jotta pelihahmo väistää kohti tulevan pallon.
Quick time event (lyh. QTE, myös nimellä reaktiohaaste) on videopeleissä ja interaktiivisessa fiktiossa käytetty pelimekanismi, jossa pelaajan on reagoitava ruudulla näkyvään vihjeeseen ja annettava vastaava komento tietyn lyhyen ajan sisällä. Väärä valinta tai hidas reaktioaika voi esimerkiksi pidentää kohtausta tai jopa johtaa hahmon kuolemaan.
Mekanismin ensimmäinen käyttö on Dragon’s Lair -pelissä vuodelta 1983. Termin ensimmäinen käyttö kuitenkin liitetään Yu Suzukiin ja vuoden 1999 peliin Shenmue (tuolloin engl. quick timer events).
José Luis Martell

Jose Martell VaLePan paidassa kaudella 2007-2008.
José Luis Martell (s. 21. syyskuuta 1976) on meksikolainen entinen lentopalloilija, joka pelaa hakkurin peliroolissa. Hän pelasi 2008-2009 kaudella Lentopallon SM-liigassa, Vammalan Lentopallon väreissä.   Hänet on valittu urallaan muun muassa Pan-Amerikan parhaimmaksi pelaajaksi vuonna 2007.
Ura

Martell aloitti uransa kotimaassaan Meksikossa jo hyvin nuorena. Hänen tavoitteensa lentopallon suhteen oli heti selvä: ammattilaisuus. Pian tavoitteet alkoivat toteutua ja Martell nousi yhdeksi Meksikon parhaimmaksi junioripelaajaksi. Meksikossa ei kuitenkaan ollut sellaista aikuisten pääsarjaa, johon Martell olisi voinut nousta. Näin Martell joutui muuttamaan kotimaastaan pois ja aloittamaan lentopallon Espanjassa Malagan juniorijoukkueissa.
Malagassa Martellin kehitys jatkui samaa rataa, ja hän nousi Espanjan kovaan pääsarjaan. Ensimmäinen seura Espanjan pääsarjassa oli Gijon, jossa Martell pelasi muutaman menestyksekkään vuoden. Tämän jälkeen hän vaihtoi pelaamaan Arona Teneriffaan, jonka jälkeen tie vei edelleen Espanjan pääsarjassa Teruelin joukkueeseen.
Teruelissa Martell pelasi uransa toistaiseksi viimeisen kauden Espanjassa yhdessä suomalaisen Joni Markkulan kanssa. Teruelin kausi ei ollut parhain mahdollinen, ja Martell halusi uusia haasteita uralleen, joita hän löysi lopulta Suomesta, Lentopallon SM-liigasta.
Uusi seura oli nimeltään Vammalan Lentopallo, Vammalasta. Martell innostui uudesta haasteesta ennen kautta vielä enemmän kun kuuli että Valepa oli tehnyt kaksivuotisen sopimuksen suomalaisen Joni Markkulan kanssa. Näin suomalainen VaLePa sai hankittua todellisen huippuvahvistuksen.
Ensimmäinen kausi VaLePassa oli Martellille onnistunut, sillä hän löi itsensä heti vammalalaisten ihmisten sydämeen. Martell oli lopulta runkosarjan pistepörssin neljänneksi tehokkain pelaaja, sekä tehotilaston kolmanneksi paras pistemies. VaLePa otti kaudelta historiansa parhaimman SM-liigan runkosarjan sijoituksen ollen kolmannella sijalla. Myös pudotuspelit olivat VaLePalle jättimenestys kun joukkue jatkoi hyviä otteitaan ja ylsi lopulta pronssiin. Mitali oli seuran historian toinen SM-liigassa. Kauden päätteeksi Martell valittiin SM-liigan tähdistöjoukkueeseen.
Menestyksekkään vuoden jälkeen Martell jatkoi uraansa Vammalan Lentopallossa, kun hän teki kaksivuotisen jatkosopimuksen seuran kanssa. Sopimus kattoi kaudet 2008-2010.
A-maajoukkue

Martell aloitti A-maajoukkueuransa Meksikon A-maajoukkueessa jo alle 20-vuotiaana nuorukaisena. Hän nousi nopeasti joukkueensa tähtipelaajaksi hakkurin roolissa, ja johti joukkuetta kapteenina. Vuonna 2006 Martell johdatti A-maajoukkueen Pan-Amerikan kisoissa neljännelle sijalle.
Toistaiseksi arvokkaimman voiton Martell otti A-maajoukkueessa, kun Meksiko voitti Pan-Amerikan mestaruuden historiansa ensimmäisen kerran vuonna 2007. Martell oli läpi kisojen joukkueen tärkein pelaaja, ja valittiin odotetusti kisojen parhaimmaksi pelaajaksi.
Saavutukset

Henkilökohtaiset:
Pan-Amerikan paras pelaaja 2007
Pan-Amerikan paras hyökkääjä 2006
Neljä kertaa Espanjan liigan pistepörssin voitto
SM-liigan All-stars pelaaja 2008
A-maajoukkueessa:
Pan-Amerikan mestaruus 2007
Pan-Amerikan 4. sija 2006
Seurajoukkueessa:
SM-pronssia 2008
Martell lyömässä Brasilian A-maajoukkueen supertähtiä vastaan Pan-Amerikassa 2007.
Rakennegeologia

Rakennegeologia on geologian osa-alue, joka tutkii kallioperän rakenteita ja niiden kolmiulotteisia esiintymiä. Tutkimuskohteet vaihtelevat hyvin pienistä kristallien hilavirheistä maankuoressa oleviin siirros- ja poimurakennelmiin. Rakennegeologisessa tutkimuksessa voidaan selvittää geometriikan lisäksi myös kallioperän rakenne-evoluutiota. Näin monien alueiden tietoja yhdistämällä voidaan saada selville aineistoa maankuoren synnystä ja kehityksestä.
Rakennegeologian tutkimusmenetelmät ovat varsin monimuotoisia, ja esimerkiksi pieniä rakenteita voidaan tutkia petrografisella mikroskoopilla. Hyvin ohuita mikroskoopilla tutkittavia kivileikkeitä kutsutaan ohuthieiksi. Laajemman mittakaavan rakenteita tutkitaan kenttätutkimuksissa, jolloin monesti päämääränä on tulkita pinnanalla olevia rakentaita pinnalta saatavien tietojen perusteella. Tutkimuksessa käytetään hyväksi kuitnekin myös muun muassa karttoja, ilmakuvia, kairausnäytteiyä, geoyfysikaalisia aineistoja ja rakennemittauksia.
Rakennegeologian tuntemusta käytetään apuna muun muassa rakentamisessa ja luonnonvarojen hyödyntämisessä. Kalliorakentamisessa rakojen ja siirrosten tunteminen on oleellista, sillä kiven lujuusominaisuudet riippuvat rakojen määrästä ja tiheydestä. Voimakkaasti rakoilevassa kallioperässä pohjavesi puolestaan virtaa helpommin. Kallioperän rakenteet voivat antaa myös viitteitä öljy- ja malmiesiintymistä.
Aiheesta muualla

Kuvia tai muita tiedostoja aiheesta rakennegeologia Wikimedia Commonsissa
Pyynikinharju

Kuva Pyynikin näkötornista.
Helmi Biese: Talvinen näköala Pyynikiltä (1900).
Pyynikinharju on Tampereella sijaitseva maailman korkein pitkittäisharju. Harju kohoaa 160 metrin korkeuteen merenpinnasta ja 80 metriä Pyhäjärven pinnasta. Pyynikinharju kuuluu Etelä-Pohjanmaalta Salpausselälle ulottuvaan harjumuodostumaan. Harjumuodostuma jatkuu Pyynikinharjusta länteen päin Pispalanharjuna ja Tahmelana tunnettuna kallioisena harjanteena. Itään päin harju nousee Tampereen kaupunkiasutuksen jälkeen Kalevankankaaksi, jossa on ollut hautausmaa jo lähes 200 vuotta. Kangasalla harjumuodostuma jatkuu Kirkkoharjuna, Kuohunharjuna, Keisarinharjuna ja Veho­niemenharjuna. Pyynikinharju on pitkittäisharjujen tapaan pääosin soraa ja hiekkaa.

Pyynikillä kasvaa vielä jonkin verran vanhoja petäjiä, joiden juuret ovat osittain ilmassa, sillä hiekkainen maa vierii vuosien varrella alaspäin kohti Pyhäjärveä. Kasvillisuutta soraharjuilla on petäjien lisäksi myös katajia, jotka ovat suojeltuja. Katajanmarjoja voi kuitenkin poimia, kun muistaa, ettei oksia saa taittaa eikä katajaa irrottaa maasta. Pyynikillä kasvaa myös vaahteroita, jotka antavat syksyisin harjulle kauniin värin.
Myös taikinamarjoja kasvaa näillä harjuilla. Kanervikon keskeltä voi löytää kantarelleja ja syksyisin muutamia muitakin syötäviä sieniä. Myös puolukat viihtyvät etelärinteillä.